થોડીવારે સંતોષે ફરી એક આર્ટીકલ વિષે વાત શરુ કરી. આ વખતે ભા કંઈક અલગ જ મિજાજમાં હતા. તેમણે આવેશમાં આવી કહેવા માંડ્યું, “આ સાલા જેટલાં નેય એમ લાગતું હોય ને કે દેશમાં વિકાસ થઈ રહ્યો છે, એ હંધાયે એકવાર આપણી બસમાં છેલ્લા સ્ટેશન સુધીની મુસાફરી કરવી જોઈએ ! અને એ પછી એમનો ખ્યાલ ભાંગીને ભુક્કા ન થઈ જાય તો જોજે. અને હું તો હજી ખાલી એ પછાત વિસ્તારના મુસાફરો સાથે બસની મુસાફરીની વાત કરું છું, એમની સાથે એમના વિસ્તારમાં રહેવું તો એમના માટે અશક્ય જ સમજવું !”